આ અંગે સંસ્થાના મેનેજીંગ ટ્રસ્ટી અને પૂર્વ મંત્રી બળવંત મણવરે જણાવેલ છે કે, અમારી સંસ્થા દ્વારા રાષ્ટરના યુવાનો વાલીઆે અને આમજનતામાં રાષ્ટ્રભાવના જાગે તે માટે વર્ષમાં બે વખત રાષ્ટ્રીય દિનની આખો દિવસ વિવિધ કાર્યક્રમો સાથે ઉજવણી કરવામાં આવે છે. કાલે સવારે 6 વાગ્યે સમગ્ર સ્ટાફ વિદ્યાર્થીઆે દ્વારા પ્રભાત ફેરીનું આયોજન કરવામાં આવેલ છે. સવારે 8-30 કલાકે માર્ચ પરેડ ત્યારબાદ 8-45 કલાકે ગુજરાત સરકારના પૂર્વ સંયુકત સચિવ ડંકેશભાઈ આેઝાના હસ્તે ત્રિરંગાને સલામી આપવામાં આવશે. આ તકે મુખ્ય મહેમાન તરીકે સુરેન્દ્રનગર જિલ્લા પંચાયતના પૂર્વ પ્રમુખ ખેતશીભાઈ પટેલ ખાસ ઉપસ્થિત રહેશે.